laion/Wikipedia-Exotic huggingface dataset:
פיקוד ההדרכה

פיקוד ההדרכה היה אחד מארבעה פיקודים ייעודיים שפעלו בצה"ל. הפיקוד הוקם ב-1951, היה תחת אחריותה של מחלקת ההדרכה ושימש כזרוע הביצוע שלה. הפיקוד שימש מסגרת ארגונית לבסיסי ההדרכה מכוחות היבשה של צה"ל ומאגפים נוספים במטכ"ל, היה אחראי על ביצוע הקורסים, אימון המדריכים, אספקת עזרי ההדרכה ושילוב חיילי הבסיסים במערך הביטחון השוטף. בסה"כ הפיקוד היה אחראי על 16 בסיסי הדרכה, מלבד זאת היה אחראי הפיקוד בין השאר על צעדות העלייה לרגל לירושלים שהיו עד 1979 באחריות צה"ל, כמו כן על תחום אליפויות ספורט וקליעה מבצעית. הפיקוד פורק ב-1977 והפך ליש"ל (יחידת שירותים להדרכה). אל"ם מאיר עמית 1951-1952 אל"ם יששכר שדמי 1952-1953 אל"ם דוד ניב אל"ם יעקב פרי אל"ם רם רון 1959-1961 אל"ם יהודה הררי 1961-1962 אל"ם יעקב חפץ 1962-1964 אל"ם שלמה אמבר 1964-1967 אל"ם נתן גרוסמן 1967-1970 אל"ם גרשון פלד 1970-1972 אל"ם צבי לבנון 1972-1975 אל"ם זאב עופר 1975-1977 סא"ל יעקב זילברשטיין שגריר קולומביה מגיע לבית הנשיא, 1970, משמר כבוד עם דגל פיקוד ההדרכה. שגרירת פיליפינים מגיעה לבית הנשיא, 1971, משמר כבוד עם דגל פיקוד ההדרכה.
שורשים

האם התכוונתם ל... שורשים (יישוב קהילתי) – יישוב קהילתי בצפון מדינת ישראל שורשים (ספר) – רומן היסטורי מאת אלכס היילי משנת 1976 שורשים (סדרת טלוויזיה) – מיני-סדרת טלוויזיה אמריקאית משנת 1977 שורשים (מיני-סדרה, 2016) (אנ')- מיני-סדרת טלוויזיה אמריקאית משנת 2016 מיזם שורשים – מיזם לבירור יהדות של ארגון רבני צהר עבודת שורשים – פרויקט המוטל על תלמידים בישראל, שמטרתו תיעוד המורשת המשפחתית האישית של התלמיד הזורעים – מושב דתי בבקעת יבנאל, נקרא בעבר "שורשים" שורש (פירושונים)
הדור הבא

האם התכוונתם ל... מסע בין כוכבים: הדור הבא – סדרת טלוויזיה מדע בדיוני באטמן: הדור הבא – סדרת טלוויזיה שמבוססת על דמותו של באטמן הדור הבא 24/7 – תוכנית ריאליטי ישראלית השמיניה - הדור הבא – כינוי לעונות 4-5 של סדרת הטלוויזיה "השמיניה" צער גידול בנות - הדור הבא – סדרת טלוויזיה שמשמשת כספין אוף לסדרה "צער גידול בנות" הדור הבא (סרט) – סרט הנפשה ממוחשבת משנת 2018
ג'ק גילפורד

ג'ייקוב אהרון גלמן (במקור Jacob Aaron Gellman, באנגלית: Jack Gilford;‏ 25 ביולי 1908 – 4 ביוני 1990) היה שחקן יהודי-אמריקאי מועמד לשני פרסי אמי, שני פרסי טוני, פרס אוסקר לשחקן המשנה הטוב ביותר ופרס גלובוס הזהב לשנת 1973 על הופעתו בסרט "להציל את הנמר". גילפורד נולד במזרח מנהטן וגדל בשכונת ברוקלין. בן למהגרים יהודים רומנים; סופיה, בעלת מסעדה ואהרון גלמן. לגילפורד היו שני אחים; מבוגר יותר - מארי וצעיר - נת'ניאל. גילפורד נהג להופיע כקומיקאי ומנחה בערבי חובבים והתגלה על ידי הקומיקאי היהודי מילטון ברל (אנ') כאשר עבד בבית מרקחת. החיקויים והבעות הפנים המוזרות עליהם עבד עזרו לו להתבלט ויצרו סביבו עניין. גילפורד החל את דרכו כשחקן בשנות ה-40, בתיאטרון, בקולנוע ובטלוויזיה. התפרסם לראשונה בברודוויי במחזמר "דבר מצחיק קרה לי בדרך לפורום בו שיחק את הייסטרווי, עבד הסנטור הרומאי סנקס, עליו היה מועמד לפרס הטוני. בקולנוע התפרסם לראשונה באותו תפקיד בגרסה הקולנועית המצליחה של המחזה, אותה ביים ריצ'רד לסטר. גילפורד היה מועמד לפרס הטוני בפעם השנייה על הופעתו במחזה "קברט" שיחק לאחר מכן בפרודיית המלחמה הקולנועית שהתבססה על הרומן "מלכוד 22" בתפקיד החובש הצבאי ד"ר דניקה. גילפורד גילם בשנת 1973 את פיל גרין, שותפו העסקי של איש העסקים הארי סטונר (ג'ק למון) בדרמה של ג'ון ג. אבילדסן "להציל את הנמר". על הופעתו זו הי מועמד לפרס אוסקר לשחקן המשנה הטוב ביותר ולפרס גלובוס הזהב. ב-1985 הופיע בקומדיה של רון הווארד, "קוקון", בתור ברני לפקוביץ' הקשיש הפסימי שמסרב לשחות בבריכת השחייה הקסומה וחזר על התפקיד גם בסרט ההמשך "קוקון 2: החזרה". לקראת סוף הקריירה שלו היה גילפורד מועמד לפרסי אמי על הופעות אורח שעשה בקומדיית המצבים הטלוויזיונית "בנות הזהב" ובסדרת הדרמה "שלושים ומשהו". גילפורד היה נשוי במשך כ-39 שנים לשחקנית ולפעילה החברתית מדליין לי אותה הכיר כשהנחה מפגשים הפוליטיים להם הייתה שותפה. הזוג גידל ביחד שלושה ילדים, שניים משותפים ובת אחת מנישואיה הקודמים של לי. גילפורד נפטר בביתו שבגריניץ' וילג' בשנת 1990 כשהוא בן 81 מסרטן הקיבה. הוא קבור בבית הקברות היהודי "מאונט הברון" שברובע קווינס, ניו יורק לצד אשתו היהודייה פולנייה שנפטרה ב-2008. החולם בהקיץ (1966) דבר מצחיק קרה לי בדרך לפורום (1966) מי משגיח על ההון? (1967) מלכוד 22 (1970) יהיו ענקים (1971) להציל את הנמר (1973) נוכלים בחוג הנוצץ (1976) משה והרשל'ה (1980) איש המערות (1981) אנה לכוח האין סופי (1983) קוקון (1985) כוסית לארתור (1988) קוקון 2:החזרה (1988) מדיה וקבצים בנושא ג'ק גילפורד בוויקישיתוף ג'ק גילפורד, במסד הנתונים הקולנועיים IMDb (באנגלית) ג'ק גילפורד, באתר Discogs (באנגלית) ג'ק גילפורד, באתר "Find a Grave" (באנגלית) בישראל הופץ הסרט בשם "הרומאים באים"
אפילפסיה בבעלי חיים

גם לבעלי חיים אחרים מלבד בני אדם יכולה להיות אפילפסיה. היא מאופיינת בהתקפים אפילפטיים חוזרים. אפילפסיה אצל כלבים היא בדרך כלל גנטית. אפילפסיה אצל חתולים ובחיות מחמד אחרות היא נדירה יותר, כנראה משום שאין מרכיב תורשתי של אפילפסיה בחיות אלה. ערך מורחב – אפילפסיה אצל כלבים האפילפסיה היא תורשתית, לעיתים קרובות. שיעור האפילפסיה/התקפים באוכלוסיית הכלבים הכללית מוערך בין 0.5% ל-5.7%‏. בזנים מסוימים כמו רועה בלגי האחוז יכול להיות הרבה יותר גבוה. יש שלושה סוגים של אפילפסיה אצל כלבים: תגובתית, משנית וראשונית. התקפי אפילפסיה תגובתית נגרמים על ידי נושאים מטבוליים כמו רמת סוכר נמוכה בדם או אי-ספיקת כליות או כבד. אפילפסיה שנגרמת על ידי בעיות כמו גידול במוח, שבץ או טראומה אחרת ידועה כאפילפסיה משנית או סימפטומטית. באפילפסיה ראשונית או אידיופתית אין שום סיבה ידועה. סוג זה של אפילפסיה מאובחן על ידי שלילה של גורמים אפשריים אחרים להתקפים. כלבים עם אפילפסיה אידיופתית חווים את ההתקף הראשון שלהם בין גיל שנה לשלוש. עם זאת, גיל האבחון הוא רק גורם אחד באבחון אפילפסיה כלבית. מחקר אחד מצא סיבה להתקפים בשליש מן הכלבים בין הגילאים שנה עד שלוש כשהוא מצביע על אפילפסיה משנית או תגובתית ופחות על אפילפסיה ראשונית. כאשר בעל חיים שסבל מהתקף מובא לווטרינר יבצע הווטרינר בדיקה ראשונית. בדיקה זו יכולה לכלול בדיקה פיזית ונוירולוגית, ספירת דם, בדיקת דם, בדיקת שתן, בדיקות מרה ובדיקת תפקוד בלוטת התריס. בדיקות אלה יעזרו לווטרינר לקבוע האם לבעל החיים יש אכן התקפים אפילפטיים ולסייע בקביעת הסיבה להתקפים, אם יש כזאת. וטרינרים יכולים גם לבקש מבעלי הכלב להכין רישום התקפים המתעד את הזמן, משך, חומרה וההתאוששות מכל התקף וכן גורמים אחרים שיכולים להיות לעזר, כמו שינויים בהרגלי אכילה או שינויים סביבתיים. התקפים מוקדיים מורכבים נפוצים יותר אצל חתולים מאשר פרכוסים כלליים. התקפים מוקדיים אלה יכולים להיראות כהתנהגות מוזרה או חוסר תנועה מוחלט, מלווים בטיקים בפנים או הפרשת רוק מוגברת. חתולים יכולים לחוות העלאת קצף סביב הפה או איבוד שליטה בשרירים ובשלפוחית השתן. http://www.k9web.com/dog-faqs/medical/epilepsy.html Wiersma-Aylward, A. 1995. Canine Epilepsy. Retrieved August 6, 2007 Podell, M, Seizure classification in dogs from non-referral based population. JAVMA 6 pp 1721-1728 (1995). The Canine Epilepsy Network, http://www.canine-epilepsy.net/basics/basics_index.html הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
משולש חלאיב

משולש חלאיב (בערבית: مُثَلَّث حلايب, תעתיק מדויק: מֻתַ'לַּת' חלאיב) הוא אזור בגבול בין מצרים וסודאן, על חוף ים סוף. הריבונות על האזור נמצאת במחלוקת בין שתי המדינות, מאז עצמאותה של סודאן ב-1956. החל מאמצע שנות התשעים, השליטה בפועל בידי מצרים. שטחו של המשולש 20,580 קמ"ר. במשולש חלאיב נמצאים הכפרים אבו רמאד, חלאיב וראס חדרבה. במשולש חלאיב גדל צמח אנדמי בשם Biscutella elbensis. (בו') עם הקמת סודאן המודרנית בשנת 1899 בכיבוש משותף של מצרים והאימפריה הבריטית נקבע הגבול בין מצרים לסודאן על קו הרוחב 22° צפון ומשולש חלאיב נכלל במצרים. אולם בשנת 1902 שינו הבריטים את הגבול וקבעו קו גבול שונה, המכונה "הגבול האדמיניסטרטיבי", על פיו משולש חלאיב נכלל בסודאן. משולש חלאיב, שהיה שטח המרעה של שבט הבג'ה (beja) הוכלל בתחום סודאן. שני אזורים נוספים נמצאים בין הגבול של 1899 לגבול האדמיניסטרטיבי: שטח קטן יותר, ממערב למשולש חלאיב, בשם ביר טוויל, שהיה שטחו של שבט האבבדה, ורצועה צרה וקצרה לאורך הנילוס מצפון ליישוב ואדי חלפא, שכיום מוצפת ברובה על ידי אגם נאצר. בעת שסודאן זכתה לעצמאותה בשנת 1956, נכלל משולש חלאיב במפות כחלק משטח סודאן, אולם מצרים טענה שמשולש חלאיב הוא שטח שלה והוא רק מנוהל מנהלית על ידי סודאן. בפברואר 1958 בעת משאל העם במצרים על הקמת הרפובליקה הערבית המאוחדת, שהתקיימו במקביל לבחירות בסודאן, שיגרה מצרים חיילים לאזור לפקח על המשאל וסודאן הגיבה בכניסת חיילים שלה למשולש. מצרים הציבה בפני סודאן אולטימטום לפנות את צבאה מהמשולש וסודאן הגיבה שלא תוותר על השטח העשיר במחצבי ברזל, זהב ומגנזיום. ב-22 בפברואר 1958 דנה מועצת הביטחון בסכסוך, לבקשת סודאן, אך לא נתקבלה החלטה לאחר שמצרים הסכימה לדחות את הטיפול בנושא עד לאחר הבחירות הכלליות בסודאן בסוף פברואר, מתוך תקווה שבבחירות יזכו גורמים פרו-מצריים. בינואר 1992 העניקה ממשלת סודאן לחברה קנדית זכויות לחיפוש נפט במים שלחופי משולש חלאיב. בעקבות זאת חידשה מצרים את דרישותיה למשולש והכניסה חיילים שלה למשולש. בעקבות ניסיון התנקשות בחוסני מובארכ באדיס אבבה האשימה מצרים את סודאן בשותפות בניסיון והשלימה את השתלטותה על המשולש. במאי 2011 דנו שרי החוץ של שתי המדינות באפשרות לריבונות משותפת במשולש. במקביל האוכלוסייה המקומית של המקום שואפת לעצמאות רחבה יותר.[דרוש מקור] בין מרץ לספטמבר 2019 מצרים הוציאה זיכיון לחיפוש משאבי טבע במים הכלכליים של משולש חלאיב. ביר טוויל מדיה וקבצים בנושא משולש חלאיב בוויקישיתוף רועי קייס, אפקט האיים: סודן דורשת ממצרים את משולש חלאיב, באתר ynet, 12 באפריל 2016 ,Daniel J. Dzurek,Clive H. Schofield, Parting the Red Sea: Boundaries, Offshore Resources and Transit, 2001, page 4 ראו המפה ב: ישראל נוימן, סודאן מדינה עצמאית חדשה, דבר, 17 בפברואר 1956 אולטימאטום מצרי לסודאן לפנות את צבאה, חרות, 19 בפברואר 1958 מועצת הבטחון הפסיקה הדיון בפרשת סודאן, דבר, 23 בפברואר 1958; המשך יחסי קאהיר חארטום אחרי הבחירות בסודן, דבר, 2 במרץ 1958 Michael Collins Dunn, Egypt, Algeria and Tunisia Accuse Sudan, as Halaib Dispute Flares Up, Washington Report on Middle East Affairs, February 1993, Page 33 תקציר ידיעות מהמזה"ת 20.5.2011 באתר ממרי
וייט איירווייז

וייט איירווייז (באנגלית: White Airways) היא חברת תעופה פורטוגזית שבסיסה נמצא בנמל התעופה של ליסבון. החברה מקיימת טיסות לעשרות יעדי נופש בפורטוגל וכן ברחבי אירופה (ספרד, יוון, בריטניה ומלטה), באפריקה (מרוקו וכף ורדה), ואמריקה (קובה, הרפובליקה הדומיניקנית, ג'מייקה, מקסיקו וברזיל). החברה נוסדה בשנת 2005, ובתחילה הייתה שייכת לחברת התעופה הלאומית "טאפ פורטוגל" (75%) ולקבוצת "אברו" (25%). בסוף שנת 2006 היא נרכשה על ידי קבוצת התעופה "אומני". צי המטוסים של החברה, נכון לנובמבר 2018: מדיה וקבצים בנושא וייט איירווייז בוויקישיתוף אתר האינטרנט הרשמי של וייט איירווייז מדיה וקבצים בנושא וייט איירווייז באתר Airliners.net "White Airways fleet".
הנרי אנספך

הנרי אנספך (פלמית: Henri Anspach; ‏10 ביולי 1882 – 29 במרץ 1979) היה סייף יהודי-בלגי. אלוף אולימפי בדקר קבוצתי. באולימפיאדת סטוקהולם (1912) זכה אנספך במדליית זהב בתחרות דקר קבוצתי לפני בריטניה והולנד. לזכייה במדליית זהב הקבוצתית היו שותפים שלושה סייפים יהודים נוספים: בן דודו פאול אנספך, ז'אק אוקס (אמן מפורסם) וגסטון סלמון. נוסף לכך, הוא סיים במקום חמישי בתחרות חרב קבוצתי, במקום 12 בתחרות דקר אישי ובמקום 16 בתחרות רומח אישי. לאחר שפרש מהתחרויות עסק אנספך בציור. בשנת 1979 נפטר אנספך באנטוורפן בגיל 97. הנרי אנספך, באתר olympedia.org הנרי אנספך האתר, יהודים בספורט.
U2 360° Tour

U2 360° Tour הוא סיבוב הופעות של הלהקה האירית U2, סיבוב הופעות זה היה סיבוב ההופעות המכניס ביותר בכל הזמנים עם הכנסות של למעלה מ-700 מיליון דולר, כאשר באפריל 2011 שבר את השיא של סיבוב ההופעות the bigger bang של הרולינג סטונז., עד שב-2017 נשבר שיאם על ידי אד שירן בסיבוב ההופעות שלו ÷ Tour. סיבוב ההופעות נקרא 360° מכיוון שהבמות שהלהקה מופיעה עליהם מעוצבות בצורת עיגול. מדיה וקבצים בנושא U2 360° Tour בוויקישיתוף אתר האינטרנט הרשמי של U2 360° Tour עכבר העיר אונליין, עכבר העיר אונליין, שיא חדש ל-U2: סיבוב ההופעות הרווחי ביותר בכל הזמנים, באתר הארץ, 13 באפריל 2011 U2's 360 Degree Tour coming to Giants Stadium ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
גביזון

האם התכוונתם ל... אלי גביזון – גונדר בשירות בתי הסוהר רות גביזון – פרופסור למשפטים ישראלית לשעבר רות גביזון (ביוכימאית) – פרופסור לביוכימיה במחלקה לנוירולוגיה בבית החולים הדסה שבי גביזון – במאי, תסריטאי ומפיק קולנוע ישראלי
ז'וזף ברטראן

ז'וזף לואי פרנסואה ברטראן (בצרפתית: Joseph Louis François Bertrand‏; 11 במרץ 1822 - 5 באפריל 1900) היה מתמטיקאי צרפתי, שעסק בתורת המספרים, גאומטריה דיפרנציאלית, תורת ההסתברות, כלכלה והתרמודינמיקה. ב-1845 העלה את השערת ברטראן ופיתח את מודל ברטראן, משפט ברטראן והפרדוקס של ברטראן, הקרויים על שמו. ברטראן נולד ב-11 במרץ 1822 בפריז, צרפת, לרופא אנכסנדר ז'אק פרנסואה ברטראן. אביו מת כשהיה רק בן תשע, אך ז'וזף היה מחונן וכבר בגיל תשע דיבר לטינית שוטפת והבין מושגים גאומטריים, אלגבריים ואלמנטריים שונים. מגיל 11 עד גיל 17 הוא קיבל שני תארים ראשונים, רישיון ודוקטורט עם עבודת גמר על התיאוריה המתמטית של החשמל. בשנת 1839 התקבל לבית הספר אקול לפוליטכניקה. בנו הוא הגאולוג מרסל אלכסנדר ברטראן. ברטראן היה פרופסור באקול פוליטקניק שבקולז' דה פראנס, ואף היה חבר באקדמיה הצרפתית למדעים והמזכיר הקבוע שלה במשך עשרים ושש שנים. בשנת 1858 נבחר לחבר זר באקדמיה השוודית המלכותית למדעים. הוא מת ב-5 באפריל 1900, בגיל 78. ב-1845 פרסם השערה, לפיה עבור כל מספר טבעי n הגדול מ-3, קיים לפחות מספר ראשוני אחד בקטע ( n , 2 n − 2 ) {\displaystyle \left(n,2n-2\right)} . פפנוטי צ'בישב פרסם הוכחה ב-1850, והיא מוכרת כיום כהשערת ברטראן, "משפט ברטראן-צ'בישב" או "משפט צ'בישב". ב-1850 התפרסם גם בפרדוקס בתחום ההסתברות, שמכונה כיום הפרדוקס של ברטראן. פרדוקס נוסף, בתורת המשחקים, נקרא על שמו-פרדוקס ברטראן. ב-1849 היה הראשון שהגדיר מספרים ממשיים באמצעות חתכי דדקינד. ברטראן תרגם לצרפתית את עבודתו של קרל פרידריך גאוס על תאוריית הטעויות ושיטת הריבועים הפחותים. בתחום הכלכלה הוא סקר את העבודה על תאוריית האוליגופול, במיוחד את מודל התחרות של המתמטיקאי הצרפתי אנטואן אוגוסטין קורנוט. המודל שיצר, מודל התחרות של ברטראן, טען שקורנוט הגיע למסקנה מטעה מאוד, והוא עשה זאת בצורה שונה-באמצעות מחירים ולא כמויות כמשתנים האסטרטגיים, ובכך הראה שמחיר שיווי המשקל שווה למחיר התחרותי. הוא היה אחד האנשים הראשונים שכתבו שאנטרופיה וטמפרטורה תרמודינמית מוגדרים רק לתהליכים הפיכים. הפרדוקס של ברטראן מודל ברטראן מדיה וקבצים בנושא ז'וזף ברטראן בוויקישיתוף ז'וזף ברטראן, באתר פרויקט הגנאלוגיה במתמטיקה ז'וזף ברטראן, באתר MacTutor (באנגלית) כתבי ז'וזף ברטראן בפרויקט גוטנברג (באנגלית) ז'וזף ברטראן, באתר "Find a Grave" (באנגלית) ערך זה הוא קצרמר בנושא מתמטיקה ובנושא אישים. אתם מוזמנים לתרום לוויקיפדיה ולהרחיב אותו.
360 מעלות

האם התכוונתם ל... מעגל מעלה (זווית) – יחידת מידה למדידת גודל של זווית. 360° (סיבוב הופעות) – סיבוב הופעות של הלהקה האירית U2. 360 מעלות (מגזין)
360 (פירושונים)

האם התכוונתם ל... המספר 360 360 שנה לספירה. 360 לפנה"ס 360 מעלות – מעגל 360° (סיבוב הופעות) של להקת U2 Xbox 360 – קונסולת ההמשך של קונסולת המשחקים Xbox שי 360 – שם הבמאי של הראפר שי חדד הילר 360 – מסוק תלת מושבי קל נגונג פינג 360 – מתחם תיירות הממוקם באי לנטאו שבהונג קונג 360 (תוכנית טלוויזיה) – תוכנית תחקירים בערוץ 2 360 (סרט) – סרט קולנוע בריטי משנת 2012 OS/360 – מערכת הפעלה של IBM
חומר לבן

חומר לבן (TA: Substantia alba) הוא כינוי לסוג של רקמה במערכת העצבים המרכזית. רקמה זו מורכבת ברובה מאקסונים של תאי עצב, המשמשים כצינור להעברת מידע בתוך מערכת העצבים. צבעו הבהיר של החומר הלבן נובע ממעטה המיאלין שמכסה ומבודד את האקסונים, ומאפשר להם להוליך דחפים עצביים במהירות גבוהה. הרקמה העיקרית השנייה במערכת העצבים היא החומר האפור, אשר בניגוד לחומר הלבן מכיל בעיקר גופי תאים. תפקידו של החומר הלבן הוא לקשר את האזורים השונים של חומר אפור במוח ובחוט השדרה אחד לשני ולהוליך אותות ביניהם. בגיל ההתבגרות החומר הלבן עובר התעבות הדרגתית ושווה בין כל אזורי המוח, בעוד שהתפתחות החומר האפור משתנה מאזור לאזור. המבנים של חומר לבן במערכת העצבים ממוקמים בעומק המוח הגדול מתחת לקליפת המוח, בחלקים החיצוניים של חוט השדרה ומתחת לקליפת המוח הקטן. בתוך האזורים השונים של חומר לבן נמצאים ריכוזים נוספים של חומר אפור, למשל גרעיני הבסיס. המבנה הגדול ביותר של חומר לבן במוח הוא כפיס המוח (קורפוס קלוסום) המקשר בין ההמיספרה הימנית והשמאלית. פגיעה בחומר הלבן מקושרת למחלות שונות במערכת העצבים. טרשת נפוצה מתאפיינת בהרס של מעטה המיאלין באקסונים. הרס של חומר לבן מתרחש גם בחלק מהמחלות הניווניות של מערכת העצבים, כגון מחלת אלצהיימר. מדיה וקבצים בנושא חומר לבן בוויקישיתוף חומר לבן, מתוך מילון המונחים הרפואי שבאתר InfoMed. מוניץ, ח' (עורך). (2016). פרקים נבחרים בפסיכיאטריה מהדורה שישית. תל אביב: דיונון.
Video Phone

"Video Phone" (בעברית: "שיחת וידאו" או "טלפון וידאו") הוא שיר של הזמרת האמריקאית ביונסה. השיר יצא לאור כסינגל השמיני מן אלבום האולפן השלישי של ביונסה, I Am... Sasha Fierce, ב-17 בנובמבר 2009. תחילה השיר יצא כשיר סולו של ביונסה, ומאוחר יותר יצא גרסת הרמיקס של השיר בהשתתפותה של הזמרת ליידי גאגא. מבחינה מוזיקלית, הוא מורכב ממילים פשוטות ורמיזות נסתרות. נכון לחודש יוני 2010 השיר מכר מעל 287,000 עותקים בארצות הברית. השיר קיבל ביקורות מעורבות ממבקרי המוזיקה, שטענו כי השתתפותה של גאגא בשיר לא הוסיף דבר למנגינתו, בניגוד למעריצים שטענו כי חלקה בשיר הוא הטוב ביותר. השיר בגרסתו המקורית, הגיע למקומות נמוכים במצעדים באוסטרליה, ספרד, אנגליה וארצות הברית. גרסת הרמיקס הגיעה למקום ה-65 במצעד בילבורד הוט 100 של ארצות הברית, ולפסגת מצעד שירי מועדונים. הקליפ המורחב לרמיקס של "Video Phone" בוים על ידי הייפ ויליאמס. ב־15 באוקטובר 2009, דוברו של ויליאמס אישר ל-MTV, כי הדיווחים על כך שגאגא וביונסה עובדת על וידאו קליפ יחד היו נכונים. הקליפ צולם בשכונת גרינפוינט בברוקלין, תחת אבטחה כבדה. דווח כי האמניות לבשו שמלות אופנתיות, כאשר נואלס ב- "שמלת הנוצות" וגאגא ב- "משהו פראי". בקליפ נראות הזמרות מנופפות באקדחים צבעוניים לגברים. הקליפ קיבל משוב ממבקרי המוזיקה, שטענו שהקליפ לא מעניין, ושהוא לא הציג שום דבר חדש. לעומת זאת, הם החמיאו על התלבושות ועל המחווה הקולנועי של הקליפ. קליפ השיר זכה בקליפ השנה בטקס פרסי BET. נכון לאוקוטובר 2019, מספר צפיותיו באתר ה-Vevo הרשמי של ביונסה עומדות על יותר מ-122 מיליון. הקליפ מתחיל עם נואלס, כאשר היא הולכת בסמטה, מלווה בכמה גברים בחליפות, מחווה לסרטו של קוונטין טרנטינו, "כלבי אשמורת" משנת 1992. כאשר חלקו העיקרי של השיר מתחיל, מופנות מצלמות זום על נואלס כשהיא רוקדת בבגד גוף לטקס בצבעי שחור ולבן, בעוד היא מחזיקה משקפי שמש עם סימני ידיים עליהם. כאשר הסצנה הראשונה מתחילה, נואלס מפתה בריקודים שני גברים שיש להם שתי מצלמות במקום ראש. סצנה אחרת מראה את נואלס מתגרה בגברים עם שני רובי צעצוע עתידניים. במהלך הסצנה של גאגא, היא ונואלס מופיעות לבושות בגדי גוף לבנים; שתיהן שרות אל המצלמה בעת שהן פותחות באש עם עוד רובי צעצוע. הווידאו מסתיים בכך שנואלס יורה באקדח בעוד היא יושבת על אופנוע נייחים ומוקפת בתמונות מתחילת הווידאו. מידע על היצירה "Video Phone" באתר מיוזיק בריינז מידע על הסינגל "Video Phone" באתר מיוזיק בריינז סרטון השיר "Video Phone" באתר יוטיוב beyonceVEVO (2009-11-17), Beyoncé - Video Phone, נבדק ב-2017-11-04 Jayson Rodriguez, BET Awards Nominations Led By Jay-Z, Beyonce, Alicia Keys, Drake ... And Justin Bieber, MTV News (באנגלית) MTV WORLD STAGE VMAJ 2010 全ウィナーリスト | 音楽（洋楽・邦楽）のことならMTVJAPAN, web.archive.org, ‏2010-06-02 Beyoncé - Video Phone (Extended Remix featuring Lady Gaga), נבדק ב-2021-04-10 https://twitter.com/chartsladygaga/status/1078003688126513155/photo/1, Twitter
זלמן יעקבזון

זלמן יעקבזון (תר"מ, 30 ביוני 1880 - ב' בתמוז תשכ"ב, 4 ביולי 1962) היה עסקן ציבור, מראשי ענף הפרדסנות בארץ ישראל. נולד בזאגר (Żagory) שבליטא, למרדכי ולאסנת יעקבזון. אביו מרדכי היה בנו של שרגא פייבל יעקבזון ומראשוני רחובות, ואמו אסנת הייתה בת למשפחת קצנלבוגן (בן אחותה הוא הרב אליעזר סילבר). בצעירותו למד לימודים תורניים אצל מורים פרטיים בבית אביו במוסקבה, כמו כן השתלם בעברית ובתולדות עם ישראל על ידי אברהם אידלסון, שהיה אז סטודנט ופעיל ציוני במוסקבה. בשנת 1891 עלה עם משפחתו לארץ ישראל. הוריו התיישבו ברחובות והיו מראשוני המיישבים במושבה. הוא ואחיו אליעזר התגוררו בבית סבם שרגא פייבל יעקבזון בירושלים ולמדו אצלו לימודים תורניים. כעבור שנתיים שב אחיו לרחובות, והוא נסע לפריז ללמוד ספרות בסורבון. בתקופת שהותו בפריז היה סופרו של עיתון "הצופה" מוורשה וכן של עיתונים רוסיים. בתום לימודיו בפריז שב לרוסיה, שם נשא לאשה את רוזה (שושנה) ליבונטין, בת זלמן דוד ליבונטין. במשך תקופה עסק במסחר ברוסיה. בשנת 1912 עלה ארצה בשנית והתיישב בה בקביעות. הוא החל לעסוק בענף הפרדסנות והיה מראשוני הפרדסנים בארץ ישראל ומראשי הפעילים בענף. נטע פרדסים ברחובות והיה בעל משרד לייצוא פרי הדר ביפו. היה מהראשונים שעסקו בייצוא פרי הדר מארץ ישראל. בשנות ה-20 וה-30 היה מנהל "פרדסנים מאוחדים", "פרדס" ו"פרדס סינדיקט". היה חבר בוועדות הממשלתיות לפיקוח ולשיווק פרי הדר. בשנים 1917–1918, כשרבים מתושבי תל אביב ויפו גורשו לצפון הארץ, ניהל את פעולות "ועד ההגירה" בטבריה. סייע לחותנו זלמן דוד ליבונטין בבניין בית הכנסת הגדול בתל אביב, ובמשך תקופה היה חבר הוועד שלו. כמו כן פעל לבניית בית הספר התיכון החקלאי פרדס חנה, ובמשך כמה שנים היה יושב-ראש ההנהלה שלו. נפטר בשנת 1962 בתל אביב. בניו הלל ועמנואל יעקבזון וחתנו אדי צוקר, שנישא לביתו לאה יעקבזון, המשיכו לנהל את פרדסי המשפחה. הבן דניאל יעקבזון היה עורך דין. הלל יעקבזון נישא לדורה ונולדו להם שני ילדים - רפי יעקבזון ופרופ' תלמה ליבל, הנשואה לרופא העיניים ד"ר דוד ליבל. בנם הוא המוזיקאי דורי ליבל. עמנואל יעקבזון נישא לאוולין ונולדו להם שלושה ילדים, יעל, אילן, ושלי. לאה צוקר נישאה לאדולף (אדי) צוקר ב-1944 ונולדו להם שלשה ילדים - רוני, דוד, וגיל. אחיו הוא אליעזר יעקבזון, שהיה חותנו של אריה ליבונטין, בן דודה של אשתו שושנה. זלמן יעקבזון, בקטלוג הארכיון הציוני המרכזי בירושלים דוד תדהר (עורך), "זלמן יעקבזון", באנציקלופדיה לחלוצי הישוב ובוניו, כרך ב (1947), עמ' 945 עליו ראו: דוד תדהר (עורך), "מרדכי יעקבזון", באנציקלופדיה לחלוצי הישוב ובוניו, כרך ב (1947), עמ' 835
שרגא פייבל יעקבזון

שרגא פייבל יעקבזון (תק"צ, 1830 - א' בטבת תרס"ו, 1905) היה מאנשי העלייה הראשונה, מראשוני רוכשי הקרקעות ברחובות, תלמיד חכם ופילנתרופ, שתמך בתלמידי חכמים ובמשפחות עניות ביישוב הישן בירושלים. בונה "בתי יעקבזון" בשכונת כנסת ישראל בירושלים. נולד בזאגר (Żagory) שבליטא, ליהודה לייב יעקבזון, בן יוסף יעקבזון מזאגר, שעלה לארץ ישראל בשנת תרט"ז (1856) והתגורר בירושלים, ולגיטה. בצעירותו קיבל חינוך תורני והיה מתלמידי רבי ישראל מסלנט בישיבת סלבודקה. עבר להתגורר במוסקבה והתעשר מעיסוקו בסחר באריגים. הצטרף לתנועת חיבת ציון ותמך בה מכספו. בין ידידיו היו הרב יעקב מזא"ה, אברהם אידלסון וקלונימוס זאב ויסוצקי. הצטרף לחברת "מנוחה ונחלה". בשנת תר"נ (1890) היה בקבוצה של חובבי ציון בראשותו של הרב שמואל מוהליבר שביקרה בארץ ישראל. רכש קרקעות במושבה רחובות, שהייתה אז בראשיתה. לעצמו רכש קרקע בירושלים ובנה עליה את ביתו. שב לרוסיה לחסל את עסקיו, ושלח לארץ ישראל את בנו יחידו מרדכי ואת חתנו אברהם זאב גורדון, והם התיישבו ברחובות. בשנת תרנ"ג (1893) עלה שרגא פייבל יעקבזון עם אשתו ליבה לארץ ישראל והם התיישבו בבית שבנה בירושלים. הקדיש את זמנו ללימוד תורה ולמעשי צדקה. היה מהדמויות הידועות ביישוב הישן בירושלים וממקורביו של רבה של ירושלים הרב שמואל סלנט. תמך ביד רחבה בתלמידי חכמים ובמשפחות עניות בירושלים. כמו כן גייס את ידידיו העשירים ברוסיה לטובת מוסדות צדקה וחסד בירושלים. בנה בשכונת כנסת בירושלים בתים לתלמידי חכמים עניים, והם קרויים על שמו "בתי יעקבזון". היה שותף ליוזמת יעקב ברוידא בהקמת בתי ברוידא, יוזמה שהונצחה בשלט על שער בתי ברוידא, עליו נכתב: ב"ה אוהלי יעקב ונתתי להם בביתי ובחומותי יד ושם טוב מבנים ובנות החמישה ועשרים בתים וביהמ"ד קהילת יעקב והמגרש והבור נבנו מכסף הגביר הצדיק הנדיב המפורסם מוהר"ר יעקב יוסף ברוידא זצ"ל בהרב ר' בנימין זצ"ל, שנל"בע א'דרח מרחשון תרס"ז והקדישם הקדש עולם לדור בהם תלמידי חכמים מצוינים בתורה ויראת שמים ושתורתם אמנותם מעניי עדת הפרושים לשלש שנים חליפות עפ"י דעת האפוטרופוס ועל הטוב יזכר שם הרה"ג שרגא פייבל יעקבזאהן זצ"ל אשר בהשתדלותו ועל ידו נבנו הבתים יהי שמם לברכה בקרב הארץ וצדקתם תעמוד לעד אשתו ליבה (נפטרה בכ"ג באייר תרס"ד) הייתה שותפה למעשי החסד והיא כונתה בירושלים "הצדקנית העשירה". נפטר בחנוכה תרס"ו, ונקבר בבית הקברות בהר הזיתים בירושלים. נכדו זלמן יעקבזון נישא לבתו של זלמן דוד ליבונטין, רוזה (שושנה). נכדו אליעזר יעקבזון היה חותנו של אריה ליבונטין, בן אחיו של זלמן דוד ליבונטין. דוד תדהר (עורך), "שרגא פייבל יעקבזון", באנציקלופדיה לחלוצי הישוב ובוניו, כרך ב (1947), עמ' 836
גסטון סלמון

גסטון סלמון (Gaston Salmon; ‏1878–1917) היה סייף יהודי-בלגי. אלוף אולימפי בדקר קבוצתי. באולימפיאדת סטוקהולם (1912) זכה סלמון במדליית זהב בתחרות דקר קבוצתי לפני בריטניה והולנד. לזכייה במדליית זהב הקבוצתית היו שותפים שלושה סייפים יהודים נוספים: בני הדודים פאול והנרי אנספך וז'אק אוקס (אמן מפורסם). נוסף לכך, הוא השתתף בתחרות רומח אישי ובתחרות דקר אישי בשתיהן לא עבר את הסיבוב הראשון. בשנת 1917 נפטר סלמון. גסטון סלמון, באתר olympedia.org גסטון סלמון, באתר Jews in Sports (באנגלית)